આથી ચૂંટણીલક્ષી કામગીરી પૂરી થાય કે તેઓ વળતર રજા લઈ લેતા હોવાથી આખરે વિદ્યાર્થીઓને અભ્યાસમાં નુકસાન વેઠવું પડતું હતું, જેના કારણે વિદ્યાર્થીઓ ધોરણ-૧૦ અને ૧૨માં પણ સારું પર્ફોર્મન્સ આપી નથી શકતા હોવાની ફરિયાદો ઊઠી હતી. હવે ત્રણ મુખ્ય વિષયના શિક્ષકો કોઈ પણ જાતની દખલગીરી વગર વર્ગખંડમાં અભ્યાસ કરાવી શકશે, શિક્ષકોને આ રાહત માત્ર રાજ્ય ચૂંટણીપંચ દ્વારા આપવામાં આવી છે. નગરપાલિકા, મહાનગરપાલિકા, ગ્રામપંચાયત, તાલુકા પંચાયત, જિલ્લા પંચાયત કે વિધાનસભા સહિતની ચૂંટણીલક્ષી કામગીરીમાંથી તેઓને મુક્તિ મળશે, પરંતુ કેન્દ્રીય ચૂંટણીપંચ દ્વારા યોજાતી લોકસભાની ચૂંટણીલક્ષી કામગીરી અન્વયે બીએલઓ તરીકે કામ કરવું પડશે.